
„Pasiūlymų vertinimo kriterijai ir sąlygos“

PASIŪLYMŲ VERTINIMO KRITERIJAI ir Sąlygos
1. Perkantysis subjektas ekonomiškai naudingiausią pasiūlymą kiekvienoje POD išrenka pagal kainos ir kokybės santykį pagal žemiau lentelėje pateiktus ekonominio naudingumo vertinimo kriterijus. Ekonomiškai naudingiausias pasiūlymas – tai pasiūlymas, kurio ekonominio naudingumo balų suma, apskaičiuota pagal žemiau nustatytus pasiūlymų̨ vertinimo kriterijus ir sąlygas, yra didžiausia.
	Vertinimo kriterijai
	Kriterijaus lyginamasis svoris / skiriami balai

	Pirmas kriterijus: Kaina (C)
	 X = 80

	Antras kriterijus: Siūlomo statinio projekto vadovo patirtis (T1)
	Y1=10

	Trečiasis kriterijus: Siūlomo statinio projekto dalies „Vandentiekis ir nuotekų šalinimas“ vadovo patirtis (T2)
	Y2=10


2. Pasiūlymo ekonominio naudingumo balai (S) apskaičiuojami sudedant kriterijaus „Kaina“ (C), kriterijaus „Siūlomo statinio statybos vadovo patirtis“ (T1) ir kriterijaus „Siūlomo statinio projekto dalies „Vandentiekis ir nuotekų šalinimas“ vadovo patirtis“ (T2) balus:
	S = C + T1 + T2
3. Pirmas kriterijus „Kaina (C)“.
3.1. Bus lyginama bendra pasiūlyme nurodyta kaina su PVM. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):
[image: ]
3.2. Pasiūlymo kaina turi būti nurodyta ir detalizuota taip, kaip nurodyta specialiųjų pirkimo sąlygų 6 priede „Pasiūlymo forma“, ir apskaičiuota pagal specialiųjų pirkimo sąlygų 10 priede pateiktus Darbų kiekių žiniaraščius.
3.3. Pasiūlyme nurodyta kaina bus vertinama eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
3.4. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkantysis subjektas pats turi sumokėti pridėtinės vertės mokestį (toliau – PVM) į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikiant pasiūlymą, palyginimo tikslais įskaičiuos pats Perkantysis subjektas).
4. Antras kriterijus „Siūlomo statinio projekto vadovo patirtis“ (T1).
4.1. Tiekėjas savo pasiūlyme turi nurodyti siūlomo statinio projekto vadovo patirtį vykdant statinio projekto vadovo funkcijas.
4.2. Vertinama siūlomo statinio projekto vadovo patirtis per 5 (penkerius) metus, skaičiuojant nuo paskutinės pasiūlymų pateikimo termino dienos, vykdant statinio projekto vadovo funkcijas, kai:
· statinio kategorija – ypatingas arba neypatingas statinys;
· buvo parengtas buitinių nuotekų valyklos, kurios našumas buvo ne mažesnė kaip 50 m³/d., naujos statybos /ar rekonstrukcijos techninis projektas /ar techninis darbo projektas. Darbo projektas nebus vertinamas;
· statinio projektavimas yra užbaigtas ir pateikiami tai patvirtinantys dokumentai;
· siūlomas specialistas rengiant atitinkamą projektą statinio projekto vadovo funkcijos vykdė nuo projekto rengimo pradžios iki užbaigimo (siūlomo specialisto patirtis bus įskaitoma ir tuo atveju, jeigu siūlomo statinio projekto vadovo vadovavimo projekto rengimui trukmė sudarė ne mažiau kaip 80 proc. visos projekto rengimo trukmės, ir pateikiami tai patvirtinantys dokumentai).
4.3. Vertinamas vadovaujant siūlomam statinio projekto vadovui parengtų buitinių nuotekų valyklų, atitinkančių 4.2 punkte išvardintus kriterijus, naujos statybos ir/ arba rekonstravimo techninių projektų / techninių darbo projektų skaičius (vnt.).
4.4. Siūlomas statinio projekto vadovas turi atitikti šiam specialistui nustatytus kvalifikacijos reikalavimus (specialiųjų pirkimo sąlygų 11 priedo 1 lentelės 1.2 eil. (1) p.).
4.5. Kartu su pasiūlymu pateikiamas siūlomam statinio projekto vadovui vadovaujant per 5 (penkerius) metus parengtų projektų, atitinkančių 4.2 papunktyje nurodytus rodiklius, sąrašas, parengtas pagal specialiųjų pirkimo sąlygų 16 priede pateiktą formą, kartu su priedais, įrodančiais deklaruojamą specialisto patirtį.
4.6. Ekonominio naudingumo balų už siūlomo statinio projekto vadovo patirtį skyrimo tvarka:
	Eil.
Nr.
	Kriterijaus T1 reikšmė – siūlomam statinio projekto vadovui vadovaujant parengtų buitinių nuotekų valymo įrenginių, kurių našumas ne mažiau kaip 50 m³/d. naujos statybos ar rekonstravimo techninių projektų / techninių darbo projektų skaičius (vnt.)
	Skiriami ekonominio naudingumo balai 

	1.
	0
	0

	2.
	1
	2

	3.
	2
	4

	4.
	3
	6

	5.
	4
	8

	6.
	5 ir daugiau
	10


4.7. Maksimalus skiriamų balų skaičius – 10 balų, t. y. net ir nurodžius daugiau kaip 5 reikalavimus atitinkančius projektus, tiekėjui bus suteikiama ne daugiau, kaip 10 balų.
4.8. Vertinama tik 1 (vieno) siūlomo statinio projekto vadovo patirtis.
4.9. Nepateikus siūlomo statinio projekto vadovo patirtį dėl nurodyto projekto rengimo patvirtinančių įrodymų, toks projektas, vertinant specialisto patirtį ir nustatant skiriamų kriterijaus (T1) ekonominio naudingumo balų skaičių, nebus įskaitomas
5. Trečiasis kriterijus „Siūlomo statinio projekto dalies „Vandentiekis ir nuotekų šalinimas“ vadovo patirtis“ (T2).
5.1. Tiekėjas savo pasiūlyme turi nurodyti siūlomo atestuoto statinio projekto dalies „Vandentiekis ir nuotekų šalinimas“ vadovo patirtį projektuojant nuotekų valymo technologijos sprendinius buitinių nuotekų valykloms. Patirtis gali būti įgyta vykdant statinio projekto dalies „Vandentiekis ir nuotekų šalinimas“ (kur buvo projektuojami buitinių nuotekų valymo technologijos sprendiniai) vadovo ar vykdant atskiros projekto dalies „Technologijos (nuotekų valymas)“ vadovo funkcijas.
5.2. Vertinama siūlomo atestuoto statinio projekto dalies „Vandentiekis ir nuotekų šalinimas“ vadovo patirtis per 5 (penkerius) metus, skaičiuojant nuo paskutinės pasiūlymų pateikimo termino dienos, vykdant statinio projekto dalies „Vandentiekis ir nuotekų šalinimas“ (kur buvo projektuojami buitinių nuotekų valymo technologijos sprendiniai) vadovo ar vykdant atskiros projekto dalies „Technologijos (nuotekų valymas)“ vadovo funkcijas, kai:
· statinio kategorija – ypatingas arba neypatingas statinys;
· buvo parengtas buitinių nuotekų valyklos, kurios našumas ne mažesnis kaip 50 m³/d., naujos statybos /ar rekonstrukcijos techninis projektas /ar techninis darbo projektas. Darbo projektas nebus vertinamas;
· statinio projektavimas yra užbaigtas ir pateikiami tai patvirtinantys dokumentai;
· siūlomas specialistas rengiant atitinkamą projektą statinio projekto dalies „Vandentiekis ir nuotekų šalinimas“ ar „Technologijos (nuotekų valymas)“ vadovo funkcijos vykdė nuo projekto rengimo pradžios iki užbaigimo (siūlomo specialisto patirtis bus įskaitoma ir tuo atveju, jeigu siūlomo statinio projekto dalies vadovo vadovavimo nurodytos projekto dalies rengimui trukmė sudarė ne mažiau kaip 80 proc. visos projekto rengimo trukmės, ir pateikiami tai patvirtinantys dokumentai).
5.3. Vertinamas siūlomam atestuotam statinio projekto dalies „Vandentiekis ir nuotekų šalinimas“ vadovui vadovaujant projekto daliai „Vandentiekis ir nuotekų šalinimas“ ar „Technologijos (nuotekų valymas)“ parengtų buitinių nuotekų valyklų, atitinkančių 5.2 punkte išvardintus kriterijus, naujos statybos ir/ arba rekonstravimo techninių projektų / techninių darbo projektų skaičius (vnt.).
5.4. Siūlomas atestuotas statinio projekto dalies „Vandentiekis ir nuotekų šalinimas“ vadovas turi atitikti šiam specialistui nustatytus kvalifikacijos reikalavimus (specialiųjų pirkimo sąlygų 11 priedo 1 lentelės 1.2 eil. (2) p.).
5.5. Kartu su pasiūlymu pateikiamas siūlomam statinio projekto dalies vadovui vadovaujant projekto dalies „Vandentiekis ir nuotekų šalinimas“ ir/ar „Technologijos (nuotekų valymas)“ rengimui, per 5 (penkerius) metus parengtų projektų, atitinkančių 5.2 papunktyje nurodytus rodiklius, sąrašas, parengtas pagal specialiųjų pirkimo sąlygų 16 priede pateiktą formą, kartu su priedais, įrodančiais deklaruojamą specialisto patirtį.
5.6. Ekonominio naudingumo balų už siūlomo statinio projekto dalies „Vandentiekio ir nuotekų šalinimo“ vadovo patirtį (T2) skyrimo tvarka:
	Eil.
Nr.
	Kriterijaus T2 reikšmė – siūlomam statinio projekto dalies vadovui vadovaujant projekto dalies „Vandentiekis ir nuotekų šalinimas“ ir/ar „Technologijos (nuotekų valymas)“ rengimui parengtų buitinių nuotekų valymo įrenginių, kurių našumas ne mažiau kaip 50 m³/d. naujos statybos ar rekonstravimo techninių projektų / techninių darbo projektų skaičius (vnt.)
	Skiriami ekonominio naudingumo balai 

	1.
	0
	0

	2.
	1
	2

	3.
	2
	4

	4.
	3
	6

	5.
	4
	8

	6.
	5 ir daugiau
	10


5.7. Maksimalus skiriamų balų skaičius – 10 balų, t. y. net ir nurodžius daugiau kaip 5 reikalavimus atitinkančius projektus, tiekėjui bus suteikiama ne daugiau, kaip 10 balų.
5.8. Vertinama tik 1 (vieno) siūlomo statinio projekto dalies „Vandentiekis ir nuotekų šalinimas“ vadovo patirtis.
5.9. Nepateikus siūlomo statinio projekto dalies „Vandentiekis ir nuotekų šalinimas“ vadovo patirtį dėl nurodyto projekto rengimo patvirtinančių įrodymų, toks projektas, vertinant specialisto patirtį ir nustatant skiriamų kriterijaus (T2) ekonominio naudingumo balų skaičių, nebus įskaitomas.

